kardosdrur/scandi-wiki huggingface dataset:
Jackass: The Movie

Jackass: The Movie er en amerikansk film, instrueret af Jeff Tremaine. Den blev udgivet 25. oktober 2002, med den undertitlen: "Do not attempt this at home" (Forsøg ikke dette derhjemme). Filmen er en efterfølger til tv-serien Jackass fra MTV, dog med mere vovede stunts og jokes. Jackass: The Movie er produceret af MTV Films og udgivet af Paramount Pictures. 

Filmens ensemble består af de originale medvirkende fra Jackass: Johnny Knoxville, Steve-O, Chris Pontius, Dave England, Bam Margera, Preston Lacy, Ryan Dunn, Ehren McGhehey og Jason Acuña. Brandon DiCamillo optræder, men er ikke en del af det egentlige cast. 

Andre tilbagevendende personer fra tv-serien er Rake Yohn, Manny Puig, Phil Margera og April Margera. Dertil medvirker også Rip Taylor, Henry Rollins, Spike Jonze, bokse-stjernen Eric Butterbean, Mat Hoffman, og Tony Hawk.

Medvirkende
Johnny Knoxville
Bam Margera
Chris Pontius
Steve-O
Ryan Dunn
Dave England
Jason "Wee Man" Acuña
Preston Lacy
Ehren McGhehey
Brandon DiCamillo
Raab Himself
Rake Yohn

Kilder

Eksterne henvisninger 
 

Komediefilm fra USA
Amerikanske film fra 2002
Film baseret på tv-serier
Film fra Paramount
Actionfilm fra USA
Gabriele Bosisio

Gabriele Bosisio (født 6. august 1980) er en italiensk professionel cykelrytter, som cykler for det professionelle cykelhold L.P.R. Brakes.

Eksterne henvisninger 

 

Mandlige cykelryttere fra Italien
Personer fra Milano
Yorckstrasse

Yorckstrasse er en gade der forbinder de to berlinske bydele, Schöneberg og Kreuzberg i Berlin i Tyskland. Gaden udgør en af de centrale forbindelsesgader fra James Hobrechts generalplan fra 1862.

Forløb 
Yorckstrasse begynder i Kreuzberg hvor Gneisenaustrasse ender og krydser med Mehringdamm, den slår et stort knæk ved Katzbachstrasse (kommunegrænsen). Den går under Yorckbroerne inden den i Schöneberg løber over i Goebenstrasse. I Kreuzberg krydser den Grossbeerenstrasse og Möckernstrasse, mens det i Schöneberg er Bautzener Strasse og Katzlerstrasse.

Benævnelse 
Gaden fik sit navn 31.oktober 1864 efter generalfeldmarskal Johann David Ludwig Yorck von Wartenburg der havde en afgørende rolle i den preussiske sejr i Napoleonskrigene. Benævnelsen faldt efter at den preussiske Wilhelm 1. den 9.juli 1864 havde bestemt et dekret om at lade pladser og gader opkalde efter vigtige militære personer fra Napoleonskrigene, eks. kan også nævnes Gneisenau, Blücher, Kleist og Bülow. Lokalt talte man om området som generalstregen.

Bebyggelse 
Riehmers Hofgarten
Stammer fra den såkaldte gründerzeit (da: fødselsårene for kejserdømmet) i perioden fra 1880-99 og ligger lige overfor Kreuzbergs rådhus og mellem Yorckstrasse og Hagelberger Strasse. Udkastet og byggeriet var et projekt fra Berliner-bygherrerne Wilhelm Riehmer og Otto Mrosk.

Kunst og kultur 
En del af handlingen i Ferdinand von Schirachs krimifortælling Tanatas teskål fra novellesamlingen Forbrydelser er henlagt til Yorckstrasse.

Litteratur 
 Horst Fritzsche: Berlins Straßennamen – Kreuzberg. Edition Luisenstadt 1995 
 Hans-Jürgen Mende, Kurt Wernicke (Hrsg): Berliner Bezirkslexikon Friedrichshain-Kreuzberg. Haude & Spencer, Berlin 2003.

Henvisninger 

Gader i Berlin
Ma'abarot

Ma'abarot (hebraisk: ) var flygtningelejre i Israel i 1950'erne. Ma'abarot blev oprettet for at skaffe husly til den store tilstrømning af nye Olim (Jødiske immigranter), som ankom til den nye selvstændige stat Israel.

Det hebraiske ord Ma'abara er afledt af ordet ma'avar (hebraisk: מעבר). Ma'abarot (flertal) blev oprettet som midlertidige samfund for de nytilkomne. Immigranter som blev huset i disse samfund var flygtninge fra Europa og Mellemøsten.

Med tiden blev Ma'abaroterne forvandlet til byer, og blev absorberet som nabolag i de byer de var knyttet til, og indbyggere blev forsynet med permanente huse. Den pludselige ankomst af over 130.000 irakiske jøder i Israel tidligt i 1950'erne betød, at næsten én tredjedel af Ma'abarah-indbyggerne var af irakisk oprindelse. Ved slutningen af 1949 havde det været 90.000 jøder huset i Ma'abarot; ved slutningen af 1951 var denne befolkning øget til over 220.000 folk, i omtrent 125 separate samfund. Ma'abarot-indbyggere blev huset i telte eller i midlertidige boliger. Over 80 % af indbyggerne stammede fra Mellemøsten (på grund af jødernes udvandring fra de arabiske lande).

Forholdene i Ma'abaroterne var ubehagelige, med mange mennesker, som delte sanitærfaciliteterne. I et samfund blev det rapporteret, at der var 350 mennesker for hvert bad og 56 til for hvert toilet.

Antallet af mennesker, som blev huset i Ma'abaroter, begyndte at falde i 1952, og den sidste Ma'abarot blev lukket omkring 1963. Ma'abaroter, som udviklede sig til egentlige byer, er blandt andre Qiryat Shemona, Sderot, Beit She'an, Yokneam, Or Yehuda og Migdal HaEmek.

Referencer 

Israel
Flygtningelejre
Hebraiske ord og vendinger
Sankt Nikolaj Kirke (Egernførde)

Sankt Nikolaj Kirke er en treskibet, sengotisk teglstenkirke i den tyske by Egernførdes centrum i Slesvig-Holsten (Sydslesvig). Kirken er opført i 1400-tallet. En tårnrest i kirkeskibet minder måske om en endnu tidligere senromansk bygning. Karakteristisk er er det store tag med den spidshjelmede tagrytter fra 1400-tallet.

Freskerne i kirkens indre er fra 1578. Den centralt placerede og dekorerede bronzedøbefont, som bæres af fire løvefigurer, er fremstillet i 1588. 

Prædikestolen fra 1605 er skåret i renæssancestil af Hans Gudewert den Ældre. Hans søn Hans Gudewerth den Yngre har skåret den rigt ornamenterede altertavle fra 1640 samt to af kirkens epitafier. Kapellerne i den vestlige del af sideskibene er indrettet i 1600-tallet. Slægten Ahlefeldt har sit eget kapel i det tidligere sakristi. Der findes adskillige gravsten af skalk- og sandsten. Ankeret ved kirkens østgavl er opsat til minde om de cirka 100 danske søfolk, der fandt døden under Søslaget i Egernførde Fjord under Treårskrigen i 1849.

Eksterne henvisninger
 Nikolajkirkens hjemmeside

Egernførde
Tidligere danske kirker
Kirker i Slesvig-Holsten
Trevor Koenig

Trevor Koenig (født 10. december 1974 i Edmonton, Canada) er en ishockeymålmand. Han spillede i sæsonen 07/08 for Coventry Blaze i Elite Ice Hockey League, men underskrev før sæsonen 08/09 en kontrakt med danske Rødovre Mighty Bulls, der spiller i den bedste danske række.

Newcastle Vipers 
I sommeren 2005 blev Koenig fristet til at krydse Atlanten for at spille for Newcastle Vipers, der skulle spille deres første sæson i EIHL. Sæsonen blev en stor succes for Vipers, eftersom de blev nummer to i ligaen med en 2-1-sejr over Sheffield Steelers i play off-finalen.

Coventry Blaze 
Sejren i play off-finalen viste sig at være Koenigs svanesang for Vipers og efter sæsonen skiftede han til Coventry Blaze. I 2005/06-sæsonen havde Blaze misset deres chance for at gentage deres succes fra sidste år, hvor de havde vundet en "grand slam" af de større ishockeyudmærkelser i England, og kontrakten med Koenig var en del af genopbyggelsesprocessen. 2006/07 var en god sæson for Blaze, da de vandt Elite League og Challenge Cup'en, de blev nummer to efter Cardiff Devils i British Knockout Cup og nåede semifinalerne i play-off'sne. Semifinalerne mod Cardiff var en hård tid for Koenig, da han før og efter kampene fløj frem og tilbage over Atlanten for at besøge sin syge far på hospitalet.

Grundspilsstatistikker 

Ishockeyspillere fra Canada
Superisliga-spillere fra Rødovre Mighty Bulls
Personer fra Edmonton
Amanda Joy Michalka

Amanda Joy Michalka eller bare AJ (født 10. april 1991 i Torrance, Californien) er en amerikansk skuespiller og musiker, der optræder med sin søster Alyson Michalka under navnet Aly & AJ. Hun medvirker i Disney Channels film Cowbells.

Eksterne henvisninger 

 

Skuespillere fra Californien
Musikere fra USA
Personer fra Californien
Jerusalems flag

Jerusalems flag er baseret på Israels flag. Det har to horisontale blå striber som minder om tallit, eller jødiske bønnesjal. Motivet i midten er Jerusalems våbenskjold, som består af et skjold med Judas løve på en stiliseret baggrund og repræsenterer Vestmuren, flankeret på hver side med olivengrene. Ordet יְרוּשָׁלַיִם (Yerushalayim, hebraisk for "Jerusalem") står over skjoldet. En vertikal variant er nogle gange brugt ved højtidelige begivenheder.

Flaget blev taget i brug i 1949 efter en konkurrence holdt af Jerusalems bystyre, som blev oprettet af Israel (i den vestlige del af byen). Det blev hele Jerusalems flag efter Seksdageskrigen i 1967.

Israels historie
Flag
Jesper Duus

Jesper Duus (født 24. november 1967) er en tidligere dansk ishockeyspiller, hvis foretrukne position på isen var højre back. Han har i store dele af sin karriere spillet i udlandet, heriblandt de bedste svenske, tyske og østrigske rækker, før han i 2001 vendte hjem til Danmark og Hvidovre Isbjørnen.

Her spillede han i to sæsoner, før han skiftede til naboklubben Herlev Eagles. Her spillede Duus endnu to sæsoner som spillende træner, før han skiftede til Rødovre Mighty Bulls – hvor han i sin tid fik sin professionelle debut – som en del af klubbens Danish Dream Team-koncept. I 2007 skiftede Duus dog tilbage til Hvidovre, før han igen i 2008 blev præsenteret som ny spiller i Rødovre på en ét-årig kontrakt. Før sæsonen 2009/2010 forlængede han sin kontrakt med ét år.

Duus har i flere år været fast inventar på det danske landshold, men stoppede på landsholdet efter VM i ishockey 2004. Han gjorde comeback på det danske landshold ved VM i ishockey 2010 i en alder af 42 år. Han blev tilbudt en plads på holdet igen i 2011, men endte med at melde afbud på grund af mangel på tid.

Jesper Duus blev NHL-draftet i 12. runde som nummer 241 samlet, af Edmonton Oilers i 1987-draften. Han har dog aldrig spillet i NHL.

Hæder 
Han blev i 2012 optaget i Danmarks Ishockey Unions Hall of Fame.

Referencer

Eksterne henvisninger 

Jesper Duus' statistik
Statistik eliteprospects

Ishockeyspillere fra Danmark
Superisliga-spillere fra Rødovre Mighty Bulls
Superisliga-spillere fra Herlev Hornets
Superisliga-spillere fra TOTEMPO HViK
Ishockeytrænere fra Danmark
Demokratiske Republik Congos nationalvåben

Den Demokratiske Republik Congos nationalvåben er blevet skiftet adskillige gange siden 1997. Det nuværende nationalvåben blev introduceret i 2006 og afbilder et leopardhoved, omgivet af en stødtand fra en elefant mod venstre og et spyd mod højre. Nedenunder er nationalmottoet: Justice, Paix, Travail (Retfærdighed, Fred, Arbejde på fransk). Det blev indført 18. februar 2006 af præsident Joseph Kabila. 

Det gamle nationalvåben, som blev introduceret i 2003, afbildede tre indviklede hænder omgivet af en majskrans. På toppen var et løvehoved og i bunden mottoet Démocratie, Justice, Unité (Demokrati, Retfærdighed, Enhed på fransk). 

DR Congos nationalvåben fra 1999 bestod af et lyseblåt skjold. I midten af skjoldet var en gul stjerne, med seks små stjerner over. Dette nationalvåben blev introduceret sammen med flaget. 

Zaïres nationalvåben fra 1971 til 1997 afbildede et leopardhoved under et par krydsede spyd, omkring en gren og en stødtand fra en elefant. Ordene Paix, Justice, Travail var skrevet på et hvidt bånd under spyddene. Dette nationalvåben blev officielt introduceret d. 1. august 1964.

Referencer 

Nationalvåben
Rigsvåbener fra Afrika
Straffesparkskonkurrence

Straffesparkskonkurrence er en metode, der i fodbold bliver brugt til at finde vinderen af en uafgjort kamp, hvis dette ikke er sket efter forlænget spilletid. Metoden benyttes for det meste i knockout-kampe (typisk i cupturneringer), hvor det er nødvendigt at finde en vinder.

Straffesparkskonkurrencer gennemføres ved at hvert hold skiftevis forsøger at score på et straffespark. Når hvert hold har skudt fem gange, er vinderen den, som har scoret flest mål. Hvis begge har scoret lige mange, skiftes holdene til at skyde et enkelt straffespark. Når et hold til sidst scorer, mens det ikke lykkes for det andet, vinder førstnævnte kampen. 

Spillerne skal skiftes til at skyde straffesparkene, og derfor må en spiller først skyde igen, når de andre spillere på holdet har skudt.

Målmanden skal stå på målstregen inde i målet, og må først flytte sig, når spilleren har skudt til bolden.

Fodboldregler
Philip

Philip (også stavet Filip, Fillip etc.) er et drengenavn, der kommer af græsk Φίλιππος (phílippos, "kongesøn"). Navnet har sin oprindelse i antikkens makedonske kongehus, som holdt meget af heste.

Personer med fornavnet Philip

Makedonske konger 
Philip 1. af Makedonien
Philip 2. af Makedonien
Philip 3. af Makedonien
Philip 4. af Makedonien
Philip 5. af Makedonien

Kristne helgener 
Filip (apostel)
Filip (evangelist)

Andre antikke personer 
Philippus Arabs
Filippos fra Thessalonika

Franske konger (Philippe) 
Filip 1. af Frankrig
Filip 2. af Frankrig
Filip 3. af Frankrig
Filip 4. den Smukke
Filip 5. af Frankrig
Filip 6. af Frankrig

Spanske konger (Felipe) 
Filip 1. af Kastilien
Filip 2. af Spanien
Filip 3. af Spanien
Filip 4. af Spanien
Filip 5. af Spanien
Filip 6. af Spanien

Andre kongelige og adelige 
Filip af Sverige
Philip af Slesvig-Holsten-Gottorp
Philipp 1. af Hessen
Filip 1., hertug af Parma
Philipp af Hessen
Prins Philip, hertug af Edinburgh
Prins Carl Philip af Sverige

Andre 
Philip Agee
Philip Grant Anderson (kendt som Phil Anderson)
Philippe Ariès
Frederik Philip Carl August Barth
Philipp August Böckh
Philipp Freiherr von Boeselager
Philip David Charles Collins (kendt som Phil Collins)
Philip Deignan
Philip K. Dick
Philip G. Epstein
Philippe Gaubert
Philippe Gilbert
Philip Glass	
Philip Henry Gosse
Philipp Heerwagen
Filippo Inzaghi
Philip Lamantia
Philip de Lange
Philip Larsen
Filippo Tommaso Marinetti
Philip Marlowe
Philipp Melanchthon
Filippo Neviani (kendt som Nek)
Philippe Noiret
Phillip O'Donnell (kendt som Phil O'Donnell)
Philippus Paracelsus
Philippe Pétain
Filippo Pozzato
Philip Pullman
Philipp Reis
Philip Roth
Philipp Scheidemann
Philip Schou
Philip Selway
Philippe Senderos
Philip Sheridan
Philipp Jacob Spener
Philippus Axelsen Thott
Philippe Thys
Phillip Marco Vallentin
Philip Weilbach
Philip Whalen
Philip Younghusband
Philip Julich Lihme

Philippa 
Pigenavnet Philippa er en feminin variant af Philip:
Philippa af England
Philippa Bulgin

Efternavn 
Philip kan også bruges som efternavn:
Anja Philip (videnskabsjournalist)
Anja Philip (caster)
Grethe Philip
Kjeld Philip

Steder 
Filippinerne – en asiatisk østat
Filips Sogn (med Filips Kirke) – et sogn i København
Filipstad – hovedby i Filipstads kommun, Sverige

Andet 
Filipendula – latinsk navn for mjødurt
Philips – hollandsk teknologiproducent, stiftet af Gerard Philips
Phillipskurven – økonomisk model, udviklet af A.W. Phillips

Drengenavne
Filippa

Filippa/Philippa er et pigenavn afledt af det græske drengenavn Filip, der betyder "den der elsker heste".

Ifølge Danmarks Statistik bar 768 danskere navnet Filippa/Philippa pr. 1. januar 2008.

 Philippa af England (1394-1430) var dronning af Danmark, Norge og Sverige. Hun var datter af Henrik IV af England og blev i 1406 gift med den danske kong Erik af Pommern.

 Filippa (æblesort) en æblesort, som stammer fra et æbletræ, der 1881 blev udviklet af en skolepige med samme navn.

Referencer 

Pigenavne
Æbler
Spiseæble
BSV

BSV kan have flere betydninger:

 Bjerringbro-Silkeborg-Voel KFUM – et dansk håndboldsamarbejde (nu med navnet Bjerringbro-Silkeborg Elitehåndbold)
 Boldklubben Søllerød-Vedbæk – en dansk fodboldklub under Sjællands Boldspil-Union.
All Time Low

All Time Low er et amerikansk pop-punk band fra Lutherville-Timonium, Maryland.

Medlemmer 
 Alexander William Gaskarth – Sanger, Guitarist 
 Jack Bassam Barakat – Guitarist, Baggrundssanger 
 Robert Rian Dawson – Trommer 
 Zachary Steven Merrick – Bassist, Baggrundssanger

Diskografi 
Albums
 The Party Scene (2005)
 So Wrong, It's Right (2007)
 Nothing Personal (2009)
 Dirty Work (2011)
 Don't Panic (2012)
 Don't Panic: It's Longer Now! (2013)
 Future Hearts (2015)
 "Last Young Renegade (2017)"

EPs
 The Three Words To Remember In Dealing With The End (2004)
 Put Up Or Shut Up (2006)
 All Time Low Live EP  (2009)

Singler
 Circles (2005)
 The Girl's A Straight-Up Hustler (2006)
 Coffee Shop Soundtrack (2006)
 Six Feet Under The Stars (2007)
 Dear Maria, Count Me In (2008)
 Poppin''' (2008)
 Weightless (2009)
 Damned if I Do Ya (Damned if I Don't) (2009)
 I Feel Like Dancin (2011)

Eksterne henvisninger 

 
 
 

Musikgrupper fra USA
Logogram

Et logogram, eller logograf, er et enkelt skrifttegn som repræsenterer et ord eller et morfem (en enhed med betydning i et sprog). Dette står i kontrast til andre skriftsystemer, for eksempel alfabeter og abjader, hvor hvert symbol (hvert bogstav) først og fremmest står for en lyd eller en kombination af lyde.

Eksempler på skriftsystemer, som bruger logogrammer, er kinesisk og de egyptiske hieroglyffer.

Skriftsystemer
Roman Abramovitj

Roman Arkadevitj Abramovitj (, ; født 24. oktober 1966 i Saratov, Russiske SFSR, Sovjetunionen) er en russisk mangemilliardær og hovedaktionæren i det private investeringsselskab Millhouse Capital. Ifølge magasinet Forbes havde han i februar 2015 en samlet formue på $9,1 milliarder.

Roman Abramovitj blev i år 2000 udpeget til guvernør over Tjukotskij autonome okrug i det nordøstlige Rusland, en post som han beklædte indtil 3. juli 2008. Han er kendt uden for Rusland som ejer af den engelsk fodboldklub Chelsea F.C. og for sin bredere interesse i europæisk fodbold.

Roman Abramovitj er ejer af verdens næstlængste private yacht, som hedder Eclipse, hvilket betyder solformørkelse.

Referencer

Eksterne henvisninger 

Politikere fra Rusland
Jøder fra Rusland
Chelsea F.C.
Personer fra Saratov
Erhvervsfolk fra Rusland
Russere i 1900-tallet
Russere i 2000-tallet
Milliardærer
Austria 3

Austria 3 var et østrigsk poprock-band, der eksisterede i perioden 1997 – 2006 og blev kort genforenet i 2007.

Navnet stammer fra et de første, billigste og samtidig frygtede filterløse cigaretmærker i Østrig, som blev produceret indtil slutningen af 1950'erne af Austria Tabakwaren. Bandet blev dannet på initiativ af Rainhard Fendrich, da han gik sammen med de østrigske popsangere Wolfgang Ambros og Georg Danzer – oprindelig blot som en støtteforanstaltning for hjemløse. Bandet fik imidlertid stor succes i Østrig og de tre kunstnere optrådte til 2006 og udgav flere live- og opsamlingsalbums.

Bandet bekendtgjorde den 10. juni 2006, at de ville gå hvert til sit, og deres sidste koncert fandt sted den 24. juni samme år i Altusried i Schwaben i Tyskland. Den 16. april 2007 optrådte de tre kunstnere imidlertid igen ved Georg Danzers comback-koncert i Wien med tre af deres gamle sange. Der var flere spekulationer om et muligt revival for bandet i 2008, men dette forstummede med Georg Danzers død den 21. juni 2007 som følge lungekræft.

Udgivelser 
 Austria 3 – Live Vol. 1 (1998)
 Austria 3 – Freunde (CD Single, 1998)
 Austria 3 – Live Vol. 2 (8. juni 1998)
 Austria 3 – Die Dritte (10. oktober 2000)
 Weusd' mei Freund bist – Das Beste von Austria 3 – Live (16. juni 2003)
 Weusd' mei Freund bist ... Fra den filmiske dagbog af Austria 3 (Dobbelt-DVD) (16. juni 2003)
 Austria 3 – Austropop Kult (18. oktober 2004)
 Austria 3 – Nur das Beste (28. juli 2006)

Eksterne henvisninger 
 
 Fanside for Austria 3

Musikgrupper fra Østrig
Musikgrupper fra 1993
Morten Reenberg

Morten Reenberg (født 18. juni 1660 i Viborg, død 23. februar 1736 i København) var en dansk præst. Han var bror til Thøger Reenberg og farbror til Christian Christopher Reenberg.

Reenberg blev student fra Viborg Skole 1677, tog teologisk attestats 1682 og begav sig derefter på en længere udenlandsrejse. Han opholdt sig i længere tid i Oxford og Cambridge, men besøgte også Frankrig, Holland og Tyskland.

1690 vendte han hjem, men da det ikke lykkedes ham at opnå nogen stilling, tænkte han en tid på at rejse til England, hvor han havde gode forbindelser, og bosætte sig der. Biskop Hans Bagger fik ham dog til at opgive det og skaffede ham 1693 en ansættelse som feltpræst ved de danske hjælpetropper i Flandern.

Han var med i slaget ved Neerwinden 1693 og var nær kommet af dage på flugten derfra. Han vendte derefter tilbage til Danmark, hvor han imidlertid var blevet udnævnt til sognepræst i Stege og provst på Møn. I 1709 blev han uden ansøgning kaldet herfra til sognepræst ved Helliggeist Kirke i København.

I 1720 udnævntes han til stiftsprovst og sognepræst ved Vor Frue Kirke i København. Reenberg var en meget original personlighed, hvis prædikener vakte stor opsigt og udmærkede sig ved en høj grad af frimodighed, selv over for hoffet. Han var en stor fjende af pietismen og angreb i sine prædikener stærkt denne retning.

Dette indbragte ham, navnlig under kong Christian VI, forskellige irettesættelser gennem biskoppen. Han var, skønt han ikke optrådte som skribent, en meget lærd mand og besad et stort bibliotek, et naturaliekabinet og en betydelig møntsamling. Alt dette gik til grunde ved Københavns Ildebrand 1728.

Kilder

Eksterne henvisninger 

 

Domprovster fra Danmark
Numismatikere fra Danmark
Samlere fra Danmark
Personer fra Viborg
Danskere i 1600-tallet
Danskere i 1700-tallet
Personer i Dansk Biografisk Leksikon
Salmonsens
Frederik Plum

Frederik Plum var en dansk biskop (født 12. oktober 1760 i Korsør, død 18. januar 1834 i Odense). Søn af residerende kapellan, senere sognepræst i Korsør Claus Plum (1721-81) og hustru Anna Elisabeth Rohn (1730-85). Gift 1792 med Maria Sophia Munk. Fra dem nedstammer personerne med navnekombinationen Munk Plum.

Plum blev student fra Odense 1778 og cand.theol. fra Københavns Universitet 1788. 1789 blev han udnævnt til præst ved arresthuset i København. 1790 blev han dr.phil. på en latinsk afhandling om tolkningen af gammeltestamentligt billedsprog og året efter sognepræst i Korsør-Tårnborg. 1792 blev han dr.theol. i Göttingen på en eksegetisk undersøgelse af de græske oversættelser af profeterne Habakkuk og Obadias' skrifter. 1794 blev han provst for Slagelse Herred. 

Frederik Plum udførte et stort arbejde med at reformere fattig- og skolevæsenet i Korsør og siden i hele herredet. 1796 fik han et større arbejdsområde som sognepræst ved Skt. Mikkels kirke i Slagelse, hvorefter han bl.a. oprettede en offentlig læse- og arbejdsskole i Slagelse.

1803 blev han stiftsprovst og sognepræst ved Vor Frue Kirke i København og gennemførte herefter bl.a. en større forbedring af hovedstadens almueskolevæsen. 1809 blev han meddirektør for det nyoprettede pastoralseminarium. 

1811 udnævntes han til biskop i Odense, hvor han straks tog fat på at reformere skolevæsenets ordning. 1813 oprettede han Fyns Stiftsbibliothek, og i 1815 stiftede han det fynske litterære Selskab.

Frederik Plum var en særdeles engageret og anset gejstlig, som udrettede mange ting, der lå udover hans egentlige arbejdsfelt, specielt på det sociale og undervisningsmæssige område. 

Han er bl.a. forfatter til læsebogen Anders Kiærbye af Vissenberg Sogn. En læsebog især for Fynboer (1821). Dens formål var at lære den fynske ungdom at læse, men også at give den kendskab og kærlighed til hjemstavnen og at højne dens moral.

Eksterne henvisninger 
 
 Tekst fra læsebogen "Anders Kiærbye af Vissenbjerg Sogn"

Biskopper over Fyens Stift
Medlemmer af Videnskabernes Selskab
Kommandører af 1. grad af Dannebrog
Salmedigtere fra Danmark
Frederik
Danskere i 1700-tallet
Danskere i 1800-tallet
Personer fra Korsør
Personer fra Odense